Operasjonsleder Stein Rune Halleraker i politiet forteller at de er på vei til Dalseidtunnelen. De har fått melding om at en trailer har snurret rundt og krasjet i lyktestolper og gjerde på motsatt side av veibanen.
Traileren skal ha forsøkt å kjøre videre, men befinner seg visstnok nå i en busslomme like ved. En politipatrulje er på vei, men det er ikke meldt om personskader.
En innringer forteller BT at hendelsen var svært dramatisk.
- Det skjedde like forbi Dalseidtunnelen på vei mot Bergen. En trailer har snurret totalt rundt og har knust lyktestolper og gjerde på andre siden av veibanen, i motgående kjørefelt. Det kunne blitt skikkelig dramatisk, sier John-Olav Tvinde til BT.